«Real»dagilarning hisoblashicha Serxio Ramos «Barselona»ga qarshi o‘yin vaqtida nohaq ravishda qizil kartochka olgandi. AS xabariga ko‘ra, Madrid klubi ushbu futbolchisi Ispaniya chempionatining 34-turi doirasida 26 aprel kuni «Deportivo»ga qarshi o‘yinda maydonga tushishi uchun unga berilgan kartochkani bekor qildirmoqchi. 23 aprel oqshomida o‘tkazilgan klasikoning 77-daqiqasida Ramos «Barselona» hujumchisi Lionel Messiga ikki oyog‘ini juftlab tashlangan va uchrashuv hakami Alexandro Xose Ernandes unga to‘g‘ridan-to‘g‘ri qizil kartochka ko‘rsatgandi. Intizomiy qo‘mita madridliklar jamoasining murojaatini 25 aprel kuni ko‘rib chiqishi kutilmoqda.